Formaţia Parma, la care joacă Dennis Man şi Valentin Mihăilă, a obținut, miercuri, promovarea în primul eşalon din Italia.
În etapa a 36-a din Serie B, antepenultima a sezonului, Parma a remizat în deplasare cu Bari, scor 1-1. Mihăilă a jucat pe toată durata partidei, iar Man a fost rezervă.
Cu două etape înainte de finalul sezonului, echipa Parma este lider în clasament, cu 74 de puncte, în timp ce echipa de pe locul trei, Venezia, are 67. Promovează direct primele două clasate.